**ரிங்கு சிங்** (Rinku Singh) ஓர் இந்தியத் துடுப்பாட்ட அணியின் துடுப்பாட்ட வீரர் ஆவார். இவர் தற்போது இந்தியன் பிரீமியர் லீக்கில் கொல்கத்தா நைட் ரைடர்ஸ் அணிக்காகவும் உள்ளூர்ப் போட்டிகளில் உத்தரபிரதேசத்திற்காகவும் விளையாடுகிறார். இவர் ஒரு இடது கை மட்டையாளர். 9 ஏப்ரல் 2023 இல் இவர் தனது ஆட்டத்தினால் மிகவும் பிரபலமானார். இவர் தனது அணியான கொல்கத்தா நைட் ரைடர்ஸ், போட்டியின் கடைசிப் பந்துப் பரிமாற்றத்தின் கடைசி 5 பந்துகளில் தொடர்ச்சியாக 5 ஆறு ஓட்டங்களை அடித்துக் குஜராத் டைட்டன்ஸை தோற்கடிக்க உதவினார்.

ஆரம்ப கால வாழ்க்கை
------------------

5 உடன்பிறந்தவர்களில் மூன்றாவதான ரிங்கு சிங், எரிவாயு விநியோக நிறுவனத்தில் பணிபுரிந்த கான்சந்திர சிங்கிற்கு மகனாக ஓர் ஏழைக் குடும்பத்தில் பிறந்தார். இவர் உத்தரபிரதேச மாநிலம் அலிகார் நகரில் உள்ள அலிகார் மைதானத்தின் அருகில் தனது தந்தையின் முதலாளிகளால் வழங்கப்பட்ட 2 அறைகள் கொண்ட ஒரு சிறிய வீட்டில் சிறுவயதைக் கழித்தார்.

உள்ளூர்ப் போட்டிகள்
-------------------

சிங் உத்தரப் பிரதேசத்தை 16 வயதுக்குட்பட்டோர், 19 வயதுக்குட்பட்டோர் மற்றும் 23 வயதுக்குட்பட்டோருக்கான நிலைகளிலும், மத்திய மண்டலத்தை 19 வயதுக்குட்பட்டோர் அணியிலும் பிரதிநிதித்துவப்படுத்தினார்.  இவர் தனது 16 வயதில் மார்ச் 2014 இல் உத்தரப் பிரதேசத்திற்காக தனது பட்டியல் அ துடுப்பாட்டப் போட்டியில் அறிமுகமானார். அந்த போட்டியில் அதிக ஓட்டங்களான 83 ஓட்டங்களைப் பெற்றார்.  இவர் 2016-17 பருவகாலத்தில் ரஞ்சிக் கோப்பை போட்டியில் 5 நவம்பர் 2016 அன்று உத்தரப் பிரதேசத்திற்காக தனது முதல் தரத் துடுப்பாட்டத்தில் அறிமுகமானார் 

2018-19 ரஞ்சிக் கோப்பை குழு நிலைப் போட்டிகளில் இவர் ஒன்பது போட்டிகளில் 803 ஓட்டங்களுடன் உத்தரபிரதேச அணிக்காக அதிக ஓட்டங்கள் எடுத்தார்.  அந்தப் பருவகாலத்தில் பத்து போட்டிகளில் 953 ஓட்டங்களைப் பெற்றார்.

இந்தியன் பிரீமியர் லீக்
-----------------------

பிப்ரவரி 2017 இல், இவர் பஞ்சாப் கிங்ஸ் அணியால் வாங்கப்பட்டார்.  சனவரி 2018 இல், 2018 ஐபிஎல் ஏலத்தில் கொல்கத்தா நைட் ரைடர்ஸால் 80 லட்ச ரூபாய்க்கு வாங்கப்பட்டார். 

9 ஏப்ரல் 2023 அன்று, குஜராத் டைட்டன்ஸ் அணிக்கு எதிரான ஐபிஎல் போட்டியில் ரிங்கு சாதனை படைத்தார், இறுதி ஓவரில் 5 ஆறு ஓட்டங்களை அடித்து 29 ஓட்டங்களை வெற்றிகரமாக அடைய உதவினார். இது போட்டியின் வரலாற்றில் கடைசிப் பந்துப் பரிமாற்றத்தில் பெறப்பட்ட அதிகபட்ச ஓட்டங்கள் ஆகும்.

மேற்கோள்கள்
-----------

1. ↑  "Cricketer Rinku Singh Biography in Hindi: How did the son of the person who delivered the gas cylinder hit 5 sixes in the IPL" இம் மூலத்தில் இருந்து 11 April 2023 அன்று. பரணிடப்பட்டது.. .
2. ↑  "Teams Rinku Singh played for". CricketArchive இம் மூலத்தில் இருந்து 25 December 2015 அன்று. பரணிடப்பட்டது.. .
3. ↑  "Central Zone: Uttar Pradesh v Vidarbha at Jaipur, Mar 5, 2014". ESPNcricinfo இம் மூலத்தில் இருந்து 25 December 2015 அன்று. பரணிடப்பட்டது.. .
4. ↑  "Ranji Trophy, Group A: Punjab v Uttar Pradesh at Hyderabad (Deccan), Nov 5-8, 2016" இம் மூலத்தில் இருந்து 9 November 2016 அன்று. பரணிடப்பட்டது.. .
5. ↑  "From irresistible Rajasthan to inconsistent Karnataka" (in en) இம் மூலத்தில் இருந்து 2 May 2021 அன்று. பரணிடப்பட்டது.. .
6. ↑  "Ranji Trophy, 2018/19 – Uttar Pradesh Cricket Team Records & Stats | ESPNcricinfo.com" இம் மூலத்தில் இருந்து 11 April 2023 அன்று. பரணிடப்பட்டது.. .
7. ↑  "List of players sold and unsold at IPL auction 2017" இம் மூலத்தில் இருந்து 20 February 2017 அன்று. பரணிடப்பட்டது.. .
8. ↑  "List of sold and unsold players" இம் மூலத்தில் இருந்து 28 January 2018 அன்று. பரணிடப்பட்டது.. .
9. ↑  "31 Runs scored by Knight Riders in the last over, the highest any team has managed in the 20th over to win a men's T20 chase" (in en) இம் மூலத்தில் இருந்து 10 April 2023 அன்று. பரணிடப்பட்டது.. .